Malpighia
Malpighia est genus circa quadraginta quinque specierum fruticum vel parvarum arborum familiae Malpighiacearum, in regione Caribica, Media America, et septentrionali America Meridionali endemicarum. Hae plantae ab 1 ad 6 m altae stant, coronam spissam, saepe spinosam, habentes. Folia sunt sempervirentes, simplicia, ab 0.5 ad 15 cm longa, margine integro vel serrato. Flores sunt solitarii vel in umbellis duarum vel nonnullarum, quoque flore ab 1 ad 2 cm lato, petalibus quinque, albis, roseis, rubris, vel purpureis. Fructus est drupa rubra, aurantiaca, vel purpurea, duo ad tres semina dura continens. M. glabra et M. emarginata pro fructibus dulcibus succosisque excoluntur, vitamino C abundantibus.

Species selectae
Malpighia aquifolia L., 1753
Malpighia cauliflora Proctor & Vivaldi, 1982
Malpighia coccigera L., 1753
Malpighia cubensis Kunth, 1822 (Cuba)
Malpighia emarginata DC., 1824 (Mexicum meridionale, Media America, regio Caribica, septentrionalis America Meridionalis)
Malpighia glabra L., 1753 (Texia meridionalis, Mexicum, Media America, regio Caribica, septentrionalis America Meridionalis); fortasse synonymum M. emarginatae
Malpighia harrisii Small, 1913
Malpighia mexicana A.Juss., 1840
Malpighia obtusifolia Proctor, 1967
Malpighia proctorii Vivaldi, 1982
Malpighia suberosa Small, 1910
Malpighia urens L., 1753 (regio Caribica)

Notae

Genera plantarum ex hominibus appellata

Taxa Linnaei